
	.

Проект „УСМИВКИ ЗА ВСИЧКИ ДЕЦА: Подкрепа за децата със специални образователни потребности от област Разград”

ИНВЕСТИРА ВЪВ ВАШЕТО БЪДЕЩЕ

Младежки форум 2001 - Разград
	Схема за предоставяне на безвъзмездна финансова помощ: BG051PO001-4.1.04 „Подпомагане на обучението на деца и ученици със специални образователни потребности”,

Договор BG051PO001-4.1.04-0018

СОУ „Христо Ботев” 


ДО СРЕДСТВАТА ЗА МАСОВА ИНФОРМАЦИЯ

За информация: Елин Харизанов, Ръководител на проекта

Съобщение за пресата
За Научно-практическа конференция

Научно-практическа конференция „Усмивки за всички деца” организира Сдружение „Младежки форум 2001-Разград”, на 20-21 декември 2013 г., в хотел „Централ”, град Разград.
В конференцията ще вземат участие над 100 родители, учителии и специалисти, които ще дискутират основните проблеми при работа с деца със СОП.

Официалното откриване ще бъде от 09.45 часа на 21 декември 2013 г. в конферентната зала на хотела. В конференцията ще вземат участие представители на Министерство на образованието и науката, народни представители, местни управници, представители от Регионалния инспекторат на образованието в Разград. 
Заместник-министърът на образованието и науката, г-н Иван Кръстев, изпрати поздравителен адрес към участниците на научно-практическата конференция, който ще бъде представен при откриване на събитието.
Участниците в научно-практическата конференция ще приемат заключителна декларация, която обобщава основни проблеми, свързани с децата със СОП и въпроси, които трябва да бъдат решени от ангажираните с проблема институции. На конференцията ще бъдат представени Помагало и Наръчник за учители, родители и специалисти за работа с деца със специални образователни потребности.
Гост-лектор в научно-практическата конференция е проф. дпн Сийка Чавдарова-Костова, СУ „Свети Климент Охридски”. С академични доклади ще участват водещи учени: проф. дпн Нели Иванова, СУ “Свети Климент Охридски”, Факултет по педагогика, катедра „Дидактика”; доц. д-р Моника Богданова, СУ “Свети Климент Охридски”, Факултет по педагогика, катедра „Социална работа”; гл.ас. д-р Берджухи Лефтерова, СУ “Свети Климент Охридски”, Факултет по педагогика, катедра “Теория на възпитанието”; г-жа Ренета Венева, Магистър по психология-Монтесори терапевт и г-жа Мими Коцева, помощник-директор на СОУ “Христо Ботев”, гр. Разград.
В програмата на Конференцията е включено тържествено отбелязване на 15 години от учредяването на Сдружение „Младежки форум 2001 – Разград“. На следващия ден, преди официалното откриване на големия форум, ще се проведе заключителната пресконференция по проекта и ще бъдат отчетени постигнатите резултати.
Научно-практическата конференция се организира в рамките на проект „Усмивки за всички деца: Подкрепа за децата със специални образователни потребности от област Разград”. Проектът се реализира успешно през последните две години на територията на седем общини в област Разград. На нея ще се представят постигнатите резултати и основните постижения по проекта.
Целта на проекта е да подпомогне образователния процес в 39 училища и 15 целодневни детски градини в региона, където се обучават деца и ученици със специални образователни потребности.


За актуална информация по проекта, моля посетете интернет-страницата: www.smile.yf2001.org 
19 декември 2013г. 






 

Град Разград





Елин Харизанов





       



Ръководител
“Този документ е създаден с финансовата подкрепа на Оперативна програма „Развитие на човешките ресурси”, съфинансирана от Европейския съюз чрез Европейския социален фонд. Цялата отговорност за съдържанието на документа се носи от Сдружение „Младежки форум 2001 – Разград” и при никакви обстоятелства не може да се приема, че този документ отразява официалното становище на Европейския съюз и Министерство на образованието, младежта и науката.”
� Информацията е актуална към м.11.2009г., когато е подаден проектът.

